வாழ்க்கையில் சந்தர்ப்பங்கள் கிடைக்காதா என்று தேடி அலைபவர்கள் பலர் விபரம் தெரிந்த நாள் முதலே நல்ல வாய்ப்புக்காக அலைந்து கொண்டிருக்கிறேன் நான் கயிறு என்று பிடிப்பது அனைத்தும் பாம்பாக இருக்கிறது நான் பொன் என்று தொடுவது எல்லாமே மண்ணாக இருக்கிறது இன்றுவரை எந்த சந்தர்ப்பமும் முன்னேற எனக்கு கிடைக்கவே இல்லை என்று அலுப்புடன் சொல்வார்கள் அவர்கள் அப்படி பட்டவர்களே தூர நின்று பார்க்காமல் சற்று அருகில் சென்று பார்த்தால் உண்மையான கரணம் என்னவென்று நமக்கு தெரியும் தனக்கு தகுதி இருக்கிறதோ இல்லையோ ஆனால் நான் இந்த வேலையில் தான் சேருவேன் இந்த தொழிலை தான் செய்வேன் என்று வீண் பிடிவாதம் பிடித்து வாழ்க்கையை கெடுத்தவர்களாக இருப்பார்கள் வெள்ளி கிழமை சந்தையில் கத்தரிக்காய் வாங்கி கிராமத்தில் கொண்டு விற்றால் பத்துரூபாய் லாபம் கிடைக்கும் என்று உறுதியாக தெரிந்தால் அதை தயங்காமல் உடனே செய்ய வேண்டும் லாபமாக உன் கைக்கு வரும் பணம் தன்னை இரட்டிப்பாக்கிக் கொள்ள ஆயிரம் வழிகளை காட்டும் அதை விட்டு விட்டு நான் எப்பேர் பட்ட குடும்பத்தை சேர்ந்தவன் நான் போய் காய்கறி விற்பதா என்று வீம்பு பேசினால் உன் வாசல் வரை வரும் அதிஷ்டம் கதவை தட்டாமலே திரும்ப போய்விடும் அதிஷ்ட தேவதை என்னை மாலை சூட்டி மணாளனாக ஏற்றுக் கொள்ள ஓடோடி வந்தாள் அந்த நேரம் பார்த்து எதிரே வந்த ஒரு குருட்டு கிழவன் அவள் பாதையை மறித்து விட்டான் என்று தனக்கு கிடைத்த சந்தர்ப்பம் மற்றவர்களால் கெடுக்கப்பட்டுவிட்டது என்று புலம்புகிறார்கள் சிலர் இவர்கள் பத்து மணி இரயிலுக்கு பத்து மணிக்கு தான் வீட்டில் இருந்தே கிளம்பும் அதிகபிரசங்கிகள் தன்னுடைய தகுதியும் திறமையும் மற்றவர்களால் தாக்கப்படுகிறது தான் எப்போதுமே தோற்கடிக்க பட்டவனாகவே இருக்கிறேன் என அழுதுகொண்டு அலைவார்கள் அழுவதிலும் அடுத்தவர்களை குறை கூறுவதிலும் காட்டும் அக்கறையை தன் பக்கத்திலேயே உட்காந்து இருக்கும் அதிர்ஷ்டத்தை அடையாளம் கண்டு கொள்வதில் காட்டி இருந்தால் தோல்வி என்பதே இவர்கள் பக்கத்தில் வந்திருக்காது இதனால் தான் கிடைகின்ற வாய்ப்பையும் சந்தர்ப்பத்தையும் பயன் படுத்திக்கொள்ளாத அல்லது பயன் படுத்த தெரியாத மனிதர்களை தெளிவில்லாதவர்கள் என்று உலகத்தவர் சொல்கிறார்கள் கடவுள் கொடுத்த வாய்ப்பை இன்னதென்று அறிந்து பயன்படுத்திக் கொண்ட முட்டாள் கூட வெற்றியாளன் ஆவதுண்டு பயன் படுத்த தெரியாத புத்திசாலிகள் கூட தோற்று போய் வீதியில் அலைவதுண்டு எனவே வாய்ப்பு என்பது கடவுள் மனிதனுக்கு அவ்வபோது காட்டுகின்ற பச்சை விளக்கு என்பதை புரிந்து கொள்ளுங்கள் நெற்கதிர் அரிசியைதான் தரும் சாதத்தை தராது நீதான் சமைத்துக் கொள்ள வேண்டும் கைகாட்டி மரம் வழியைதான் காட்டும் நீதான் பயணப்பட வேண்டும் கடவுள் சந்தர்ப்பத்தை தான் தருவான் நீதான் பயன்படுத்திக் கொள்ள வேண்டும் கடவுள் தருகின்ற வாய்ப்பு எது என்று எனக்கு அடையாளம் தெரியவில்லையே என நீ அழுது புலம்பினால் இந்த உலகத்தில் முட்டாள்களின் மூத்த தலைவன் நீனாகவே இருப்பாய் உன் முன்னால் மலர்ந்து கிடக்கின்ற எல்லா மலர்களையும் உன்னால் முடிந்த வரை பறித்து மாலையாக தொடு அதில் எதாவது ஒன்று பாரிஜாத மலராக இருக்கும் உன் முன்னால் மேய்கின்ற எல்லா மாட்டையும் கருத்துடன் பாதுகாத்து நில் அதில் எதாவது ஒரு மாடு காமதேனாக இருக்கும் உன் முன்னால் உயர்ந்து நிற்கும் எல்லா மறத்திற்கும் வாய்க்கால் வெட்டி தண்ணீர் விடு அதில் எதாவது ஒன்று கற்பகதருவாக இருக்கும் அதாவது கிடைக்கும் வாய்ப்புகளில் உனக்கு பழக்கப்பட்ட எதையும் விடாதே அத்தனையும் முயன்று பார் அயராது பாடுபடு உழைப்பை கடமையே என்று உணர்ச்சி இல்லாமல் ஆர்வம் இல்லாமல் ஒரு பிணம் போல செய்யாதே கபடியாடும் இளைஞனை போல காதலிக்கும் காதலர்களை போல உற்சாகத்தோடு செய் ஆர்வத்தோடு செயல் படு நிச்சயம் கடவுள் தரும் அதிஷ்டம் உனக்கு மணிமகுடம் சூட்டும் உழைத்தவன் எவனும் தோற்று போனதை நான் பார்த்ததில்லை அதே நேரம் வெற்றியை கண்டவுடன் துள்ளி குதிக்காதே பணிவோடு இரு அது உன்னை இன்னும் வலுபடுத்தும் காரணம் ஹிட்லருக்கு கிடைத்த உலகத்தை ஆளும் வாய்ப்பு அவனது ஆணவத்தால் அழிந்து போனது நம் மன்மோகன் சிங்கிற்கு கிடைத்த இந்தியை ஆளும் வாய்ப்பு அவரது பயத்தால் கேலி கூத்தானது அதனால் நீ ஆணவம் கொள்ளாதே பயந்தும் சாகாதே நிதானமாக இரு அது தான் அதிஷ்டத்தை நிரந்தரமாக்கி உன்னை சரித்திரமாக்கும் சரித்திரமாகும் வரை உழைப்பேன் உழைத்துக் கொண்டே இருப்பேன் என்று உறுதியோடு எவன் போராடுகிறானோ அவனே கடவுளுக்கு பிடித்தமானவன் அவன் கழுத்தில் தான் அதிஷ்ட மாலை வந்து விழும் மிக சிறந்த சிந்திக்க வைக்க கூடிய கட்டுரை குருஜி..இதே மாதிரி பல கட்டுரைகளை எழுதி இளைஞர்களின் முன்னேற்றத்துக்கு வழிகாட்டுங்கள் குருஜி.. நமது நாட்டு இளைஞர்கள் அனைவருக்கும் இக்கருத்துக்களை கொண்டு செல்ல வெண்டும்.